
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ XXI-77 в кв. 15 по действащия ПУП – ПРЗ на с. Равнец, общ. Бургас, отразен като ПИ с идентификатор 61145.501.873 по КККР на с. Равнец, общ. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-19046/10.06.2024 г., подадено от В. М. Д. относно прекратяване на съсобственост в УПИ XXI-77 в кв. 15 по действащ ПУП-ПРЗ на с. Равнец, общ. Бургас, чрез изкупуване на общинската идеална част в имота. 
УПИ XXI-77 в кв. 15 по действащ план на с. Равнец, общ. Бургас, целият с площ 957 кв. метра по действащия ПУП-ПРЗ на с. Равнец, общ. Бургас, одобрен със Заповед №599/19.05.1998 г. на Кмета на Община Бургас е идентичен на ПИ с идентификатор 61145.501.873 по КККР на с. Равнец, общ. Бургас, одобрени със Заповед №РД-18-876-13.12.2019 г. на Изпълнителен Директор на АГКК, с площ 957 кв. м.
Разглежданият УПИ съответства на част от бивши п-ли I-57, II-57 и III-56 в бивш кв. 21 по недействащ план на с. Равнец от 1968 г. 
Видно от издадено Удостоверение с изх. №94-01-11712(1)/17.05.2024 г. на дирекция „Устройство на територията“ при Община Бургас и приложена към него комбинирана скица, е направено обследване на имота по действащ, предходен план, одобрената КК на населеното място и документи за собственост и е констатирано, че 10/957 кв. метра ид. части от УПИ XXI-77 в кв. 15 по ПУП-ПРЗ на с. Равнец, общ. Бургас, целият с площ 957 кв. м, са общинска собственост. 
Съсобствеността е възникнала с влизане в сила на действащия ПУП-ПРЗ на населеното място от 1998 г., като към имота е придадена част от уличната регулация. 
За общинската идеална част в гореописания имот е съставен Акт №10521/20.09.2024 г. за частна общинска собственост.
Заявителят е собственик на 1/4 (една четвърт) ид. част от 710 кв. м от ПИ с ид. 07079.501.873 по КК съгл. нот. акт за покупко-продажба на недв. имот №149, том 7, дело 1147/26.02.2021 г. на Служба по вписванията – Бургас и на 1/2 (една втора) ид. част от 710 кв. м от ПИ с ид. 07079.501.873 съгл. нот. акт за собственост на недв. имот, придобит по наследство и покупко-продажба №7, том 9, дело 1410/09.03.2021 г. на Служба по вписванията – Бургас. Останалите кв. метри ид. части до пълната площ на имота не са общинска собственост.
Общинската идеална част в гореописания имот не отговаря на нормативните изисквания на чл. 19 от Закона за устройство на територията за образуване на самостоятелен урегулиран поземлен имот.
Съсобственият имот не носи приходи на Община Бургас, поради което е целесъобразно да се прекрати съсобствеността чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от Закона за общинската собственост е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинските 10/957 кв. метра ид. части от УПИ XXI-77 в кв. 15 по действащия ПУП-ПРЗ на с. Равнец, общ. Бургас, целият с площ 957 кв. м, която е определена в размер на 280,00 (двеста и осемдесет) лева, без ДДС.
Данъчната оценка на посочените общински идеални части е в размер на 61,30 (шестдесет и един лв. и тридесет ст.) лева.
Имотът, предмет на продажба не е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7), поради което същата следва да бъде допълнена. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 29.10.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следните

Р Е Ш Е Н И Я:

1. Допълва годишната Програма за управление и разпореждане с общинска собственост за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с нова точка: имот - частна общинска собственост, представляващ 10/957 кв. метра ид. части от УПИ XXI-77 в кв. 15 по действащия ПУП-ПРЗ на с. Равнец, общ. Бургас, целият с площ 957 кв. м, съответстващи на 10/957 кв. м ид. части от ПИ с идентификатор 61145.501.873 по КККР на гр. Бургас, с площ 957 кв. м.
2. Да се прекрати съсобствеността между Община Бургас и В. М. Д., с ЕГН *** с постоянен адрес: общ. Бургас,  , чрез продажба на общинските 10/957 (десет от деветстотин петдесет и седем) кв. метра ид. части от УПИ XXI-77 (двадесет и едно римско за имот с пл. № седемдесет и седем), целият с площ 957 (деветстотин петдесет и седем) кв. метра в кв. 15 (петнадесет) по ПУП-ПРЗ на с. Равнец, общ. Бургас, отреден "за жилищно строителство", при граници на целия имот: север - УПИ I-59, изток - УПИ II-60, юг - УПИ XX-77, запад - улица, съответстващи на 10/957 (десет от деветстотин петдесет и седем) кв. метра ид. части от ПИ идентификатор 61145.501.873 (шест едно едно четири пет точка пет нула едно точка осем седем три) по КККР на с. Равнец, общ. Бургас, целият с площ 957 (деветстотин петдесет и седем) кв. метра, при съседи имоти с идентификатори: 61145.501.2080, 61145.501.77, 61145.501.60, 61145.501.59, за които е съставен Акт №10521/20.09.2024 г. за частна общинска собственост, за сумата 280,00 (двеста и осемдесет) лева, без ДДС.

